ദന്തപ്പാല

ഇന്ത്യയിലുടനീളം 1200 മീറ്റർ ഉയരം വരെയുള്ള ഇലപൊഴിക്കുന്ന ശുഷ്കവനങ്ങളിലും ആർദ്രവനങ്ങളിലും ഉള്ള ചെറിയ മരമാണ് അപ്പോസൈനേസി (Apocynaceae) എന്ന സസ്യകുലത്തിൽപ്പെടുന്ന **ദന്തപ്പാല** അഥവാ **വെട്ടുപാല**. (danthapala)  (ഇംഗ്ലീഷ്: Sweet Indrajao). ഇതിന്റെ  ശാസ്ത്രീയനാമം *Wrightia tinctoria* എന്നാണ്‌. . സോറിയാസിസ് എന്ന രോഗത്തിനു ഫലപ്രദമായ മരുന്നായി ദന്തപാലയെ വർഷങ്ങളായി ആയുർവേദവും നാട്ടുവൈദ്യവും ഉപയൊഗിച്ചുവരുന്നു.
## ഇതരഭാഷാ നാമങ്ങൾ
*സംസ്കൃതം - ശ്വേതകുടജ, സ്ത്രീ കുടജ (स्त्री कुटज) 
*ഇംഗ്ലീഷ് - ഐവറി വുഡ്, സ്റ്റീറ്റ് ഇന്ദ്രജോ
*ഹിന്ദി - ദുധി, (दुधी) ഇന്ദാർജോ 
*മലയാളം - വെട്ടുപാല, വെൺപാല, അയ്യപ്പാല, ഗന്ധപ്പാല
*ഗുജറാത്തി - ദുദലോ ( દૂધલો )
* കന്നഡ- അജമറ (ಅಜಮರ ) 
*തെലുങ്ക് - അങ്കുഡുച്ചെട്ടു (అంకుడుచెట్టు )

## സ്വദേശം

ഭാരതമാണ് ഈ സസ്യത്തിന്റെ സ്വദേശം. ബർമ്മയിലും ധാരാളം കണ്ടുവരുന്നു. എന്നാൽ കേരളത്തിൽ ദന്തപ്പാല സാധാരണയായി ഇല്ലെങ്കിലും ഇപ്പോൾ പല സ്ഥലത്തും ധാരാളം വളരുന്നുണ്ട്. പീച്ചിയിലും കുതിരാന്റെ കയറ്റത്തിലും, ഇടുക്കി മരിയപുരം, പാലക്കാട്ട്മല, മരങ്ങട്ടുപ്പിള്ളി ഇത് ധാരാളം വളരുന്നുണ്ട്. തമിഴ്നാട്ടിലെ മധുര, കാഞ്ചീപുരം, തിരുമങ്കലം, തഞ്ചാവൂർ എന്നീ സ്ഥലങ്ങളിൽ ദന്തപ്പാല വളരെയധികം കണ്ടു വരുന്നു.

## വിവരണം

5-10 മീറ്റർ ഉയരത്തിൽ വളരുന്ന ഇലകൊഴിയും മരം. ഇലയിലും തണ്ടിലും വെള്ള കറയുണ്ട്. തടിക്ക് വെണ്ണ നിറം. ഇലകൾ വിവിധ വലിപ്പത്തിൽ ആണു്. ഇവ സമ്മുഖമായി വിന്യസിച്ചിരിക്കുന്നു. അനുപർണ്ണങ്ങളില്ല. ഇലക്ക് 8-15 സെ.മീ. നീളവും 3-6 സെ.മീ. വീതിയും ഉണ്ട്. 12 ജോഡി പ്രധാന ഞരമ്പുകൾ ഉണ്ടു്. വെള്ള നിറത്തിലുള്ള പൂക്കൾ പൂങ്കുലയിൽ ഉണ്ടു്. പൂക്കൾക്ക് മണമുണ്ട്. ബാഹ്യദളപുടം ദീർഘസ്ഥായി, ബാഹ്യ ദളപുടത്തിനും ദളപുടത്തിനും 5 കർണ്ണങ്ങൾ ഉണ്ട്. ഒരു പൂവിൽ നിന്നും 2 കായ് ഉണ്ടാകും. അവയുടെ അഗ്രം ഒട്ടിച്ചേർന്നിരിക്കും .

## ഔഷധയോഗ്യ ഭാഗം
ഇല, പട്ട , വിത്ത്

## രസാദി ഗുണങ്ങൾ
* രസം      : തിക്തകഷായം
* ഗുണം    :രൂക്ഷം
* വീര്യം   :ശീതം  
* വിപാകം :കടു

## രാസഘടകങ്ങൾ
ഇലകളിൽ അമിനോ ആസിഡുകളും ഫ്ലാവനോയ്ഡുകളും ലൂപിയോൾ എന്ന ട്രൈടെർപ്പനോയ്ഡും ബീറ്റ സൈറ്റോസ്റ്റീറൊൾ എന്ന  സ്റ്റീറോയ്ഡും  അടങ്ങിയിരിക്കുന്നു. 
ട്രിപ്റ്റോഫാൻ, ഒക്റ്റാഡെകെനോയിക് അമ്‌ളം, ആസ്പർടിക് അമ്‌ളം, ഗ്ലൈസീൻ, ല്യൂസീൻ, ഗ്ലൂടാമിക് അമ്‌ളം, എന്നിവയാണ് അമീനോ അമ്‌ളങ്ങൾ. 
റൈറ്റിൻ, ഹെസ്പെറിഡിൻ, ബീറ്റാ ആമൈറിൻ എന്നീ ഫ്‌ളാവനോയ്ഡുകൾ അടങ്ങിയിരിക്കുന്നു. വിത്തിൽ ലിനോലിക് അമ്‌ളം, ഒലേയിക് അമ്‌ളം, മൈരിസ്റ്റിക് അമ്‌ളം, പാമിറ്റിക് അമ്‌ളം സ്റ്റീയറിക് അമ്‌ളം എന്നിവ ഉണ്ട്.

## ഔഷധപ്രയോഗങ്ങൾ

ഈ ഔഷധം തമിഴ്നാട്ടിൽ മുഖ്യമായും പ്രചാരത്തിലുള്ള സിദ്ധവൈദ്യത്തിൽ ഉള്ളതാണ്. അഷ്ടാംഗഹൃദയാദി ആയുർവേദഗ്രന്ഥങ്ങളിൽ ഒന്നിലും ഈ ദന്തപ്പാലയെക്കുറിച്ച് പ്രസ്താവങ്ങൾ ഇല്ല.  ബൃഹദ് ദന്തപ്പായ തൈലവും അയ്യപ്പാല തൈലവും ദന്തപ്പാല ചേർന്ന വെളിച്ചെണ്ണ തൈലമാണ്.
സോറിയാസിസ് എന്ന ത്വക് രോഗത്തിന് ഏറ്റവും പ്രധാനപ്പെട്ട ഔഷധമാണ് ദന്തപ്പാല. ഇതിന്റെ ഇല കൊണ്ടുവന്ന ഇരുമ്പ് തൊടാതെ നുള്ളി നുള്ളി ചെറുതാക്കി ഒരു മൺചട്ടിയിൽ ഇട്ട്, മൂടത്തക്കവണ്ണം വെളിച്ചെണ്ണ ഒഴിച്ച് (ഒരു കിലോ ഇലയ്ക്ക് ഒരു കിലോ വെളിച്ചെണ്ണ എന്ന തോതിൽ) വെയിലത്ത് വയ്ക്കുക. ഏഴ് ദിവസം മുഴുവനും വെയിൽ കൊള്ളിച്ചതിനുശേഷം എട്ടാം ദിവസം പിഴിഞ്ഞ് അരിച്ച് എടുത്ത് ഒരു കുപ്പിയിൽ ആക്കുക. (പ്ലാസ്റ്റിക് കുപ്പി ഒഴിവാക്കുക) ഈ എണ്ണ വൈദ്യ നിർദ്ദേശപ്രകാരം ഉപയോഗിക്കാവുന്നതാണ്. പുറമേ പുരട്ടി രണ്ട് മണിക്കൂർ ഇരുന്നതിനുശേഷം സോപ്പ് തേയ്ക്കാതെ കുളിക്കണം. ഇത് മൂന്നു് മാസം തുടർന്നാൽ സോറിയാസിസ് എന്ന ത്വക് രോഗം മാറുന്നതാണ്.

പല്ലുവേദനക്ക് വായിൽ 2,3 ഇല ഇട്ട് ചവയ്ക്കുക.

## ഇതും കാണുക
* ജെ ആർ കൃഷ്ണമൂർത്തി

## ചിത്രശാല

File:Wrightia_tinctoria_-_ദന്തപ്പാല_01.JPG|ദന്തപ്പാല
File:Wrightia_tinctoria_-_ദന്തപ്പാല_02.JPG|ദന്തപ്പാലയുടെ ഇല
File:Wrightia tinctoria trunk in Hyderabad W IMG 7517.jpg|*Wrightia tinctoria* trunk in Hyderabad, India. 
File:Wrightia tinctoria split fruit in Hyderabad W IMG 7511.jpg|*Wrightia tinctoria* fruit in Hyderabad, India. 
File:Wrightia tinctoria seeds in Hyderabad W IMG 7514.jpg|*Wrightia tinctoria* seeds in Hyderabad, India. 
File:Wrightia tinctoria in Hyderabad W IMG 7520.jpg|*Wrightia tinctoria* in Hyderabad, India. 
File:Wrightia tinctoria in Hyderabad W IMG 7505 .jpg|*Wrightia tinctoria* flowers in Hyderabad, India. 
File:Wrightia tinctoria in Hyderabad W IMG 7504 .jpg|*Wrightia tinctoria* flowers in Hyderabad, India. 
File:Wrightia tinctoria in Hyderabad W2 IMG 7504 .jpg|*Wrightia tinctoria* flowers in Hyderabad, India. 
File:Wrightia tinctoria fruit in Hyderabad W IMG 7509.jpg|*Wrightia tinctoria* fruit in Hyderabad, India. 
File:Wrightia tinctoria in Hyderabad W IMG 7518.jpg|*Wrightia tinctoria* in Hyderabad, India. 
File:Wrightia tinctoria in Hyderabad W IMG 5652.jpg|*Wrightia tinctoria* fruit in Hyderabad, India. 
File:Wrightia tinctoria in Hyderabad W IMG 5650.jpg|*Wrightia tinctoria* trunk in Hyderabad, India. 
File:Wrightia tinctoria in Hyderabad W IMG 5648.jpg|*Wrightia tinctoria* fruit in Hyderabad, India. 
File:Wrightia tinctoria in Keesaraguda, AP W IMG 9082.jpg|*Wrightia tinctoria* in Keesara, Rangareddy district, Andhra Pradesh, India.
File:Wrightia tinctoria in Keesaraguda, AP W IMG 9080.jpg|*Wrightia tinctoria* in Keesara, Rangareddy district, Andhra Pradesh, India.
File:Wrightia tinctoria in Keesaraguda, AP W IMG 9079.jpg|*Wrightia tinctoria* in Keesara, Rangareddy district, Andhra Pradesh, India.
image:Danthappala.jpg|ഇലയും കായും


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:പാലകൾ
വർഗ്ഗം:റൈഗ്റ്റിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം